Аколлективқәа инарыгӡеит амилаҭқәа рыҩба рыкәашарақәа. Ахәаԥшцәа гәацԥыҳәарыла, напеинҟьарыла ирыдыркылеит еицырдыруа аколлективқәа рықәгылара.
Ахәаԥшыҩцәа хнахит Азамаҭ Алакаев аҟамақәа кны икәашареи, адауласыҩцәа рыхәмарреи.
Еизаз рҿаԥхьа дықәгылеит Аԥсны Ахада ихаҭыԥуаҩ Витали Габниа. Иара иналкааны иазгәеиҭеит Аԥсны жәлар Рџьынџьтәылатә еибашьраан хатәгәаԥхарала зыҩнқәа, зҭаацәа, зҭынч ԥсҭазаара ааныжьны цхыраара иаҳзааз ауаа рлагала ду атәы.
1992-1993 шықәсазтәи Аџьынџьтәылатә еибашьра иалахәын 2 000-ҩык инареиҳаны хатәгәаԥхарала еибашьуаз. Урҭ рҟынтәи 51-ҩык Аԥсны Афырхаҵа ҳәа ахьӡ иаԥсоуп, 247-ҩык Леон иорден ранашьоуп, 623-ҩык "Агәымшәараз" амедал ранашьоуп. Аибашьра цонаҵы иҭахеит 260-ҩык аибашьцәа.